**CENU APTAUJA NR. TNPz 2020/54**

**Būvuzraudzības pakalpojums Notekūdeņu attīrīšanas ietaišu pārbūvei Laidzes pagastā, Talsu novadā**

**INSTRUKCIJA PRETENDENTAM**

1. **Iepirkuma priekšmets**

**Iepirkuma priekšmets:** Būvuzraudzības pakalpojums Notekūdeņu attīrīšanas ietaišu pārbūvei Laidzes pagastā, Talsu novadā, turpmāk – Būvobjekts.

**Iepirkuma nomenklatūra (CPV kods): 71247000-1** (Būvdarbu uzraudzība)

**Līguma izpildes laiks:** no līguma spēkā stāšanās dienas līdz Būvobjekta pieņemšanai ekspluatācijā – plānots 4 mēneši abos objektos vienlaicīgi.

**Darbu izpildes vietas:**

“Stūrīši”, Laidzes pagasts, Talsu novads

“Laidzes skola”, Laidzes pagasts, Talsu novads

**Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams šo darbu veikšanai, pieprasīšanas, apstiprināšanas un saņemšanas Talsu novada pašvaldībā.**

1. **Piedāvājuma iesniegšanas vieta**

Piedāvājumu var iesniegt, nosūtot pa e-pastu [iepirkumi@talsi.lv](mailto:iepirkumi@talsi.lv) līdz 2020. gada 28. jūlijam plkst.,14.00

Kontaktpersona – Marika Grohjacka, Vandzenes pagasta pārvaldes vadītāja, tel.28642346, e-pasts: [marika.grohjacka@talsi.lv](mailto:marika.grohjacka@talsi.lv).

1. **Piedāvājuma noformēšana**

Piedāvājumam pilnībā jāatbilst instrukcijā norādītajām prasībām. Piedāvājums jāiesniedz, sagatavojot pievienoto piedāvājuma formu (2.pielikums).

Pēc piedāvājuma iesniegšanas termiņa beigām pretendents nevar grozīt savu piedāvājumu.

1. **Piedāvājuma cena**

Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.

1. **Prasības pretendentam**

|  |  |
| --- | --- |
| Prasības pretendentam | Iesniedzamais dokuments |
| Pretendents ir piegādātājs, kurš ir iesniedzis piedāvājumu.Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | Pretendenta pieteikums dalībai Iepirkumā, kas apliecina pretendenta apņemšanos veikt pakalpojumu atbilstoši nolikuma un tā pielikumu prasībām. Pieteikumu sagatavo atbilstoši nolikumam pievienotajai formai (2.pielikums).  Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā vai personālsabiedrība, pieteikums jāparaksta katra personu apvienības dalībnieka vai personālsabiedrības biedra pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību vai personālsabiedrību Iepirkumā, kā arī katras personas atbildības apjomu. |
| Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt pasūtītājam nepieciešamo būvdarbu būvuzraudzību. | Pasūtītājs pārliecinās par pretendenta reģistrācijas faktu, saņemot izziņas Elektronisko iepirkumu sistēmā (<https://www.eis.gov.lv/>).  **b)** Komisija Būvniecības informācijas sistēmā (<https://bis.gov.lv/>) pārbauda pretendenta tiesības veikt būvuzraudzību. |
| Pretendents iepriekšējo 3 (trīs) gadu laikā līdz piedāvājuma iesniegšanai Iepirkumā ir veicis būvuzraudzību (kā galvenais būvuzraugs\*) vismaz 1 (vienā) objektā – uzraudzīti notekūdeņu iekārtu izbūves darbi līdzvērtīga apjoma iekārtu izbūvē.  Informācija par plānoto Notekūdeņu attīrīšanas iekārtu izbūvi – Būvprojekts pieejams Elektronisko iepirkumu sistēmā.  **“Notekūdeņu attīrīšanas ietaišu pārbūve, Laidzes pagastā, Talsu novadā”**  Identifikācijas Nr. TNP 2020/37  <https://www.eis.gov.lv/EKEIS/Supplier/Procurement/39264> | noteiktajām prasībām atbilstošās pretendenta pieredzes sniegto būvuzraudzības pakalpojumu saraksts.  1 pozitīva atsauksme no Pasūtītāja. |
| Pretendents Iepirkuma līguma izpildei nodrošina ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraugu, kurš atbilst šādām prasībām:  - ir spēkā esošs būvprakses sertifikāts;  -iepriekšējo 3 (trīs) gadu laikā ir veicis būvuzraudzību vismaz 1 (vienā) objektā – uzraudzīti notekūdeņu iekārtu izbūves darbi līdzvērtīga apjoma iekārtu izbūvē | Informācija par sertificētiem speciālistiem, un pretendenta piedāvāto speciālistu kvalifikācijas un darba pieredzes aprakstu |
| **Tehniskais piedāvājums**  Pretendents ir iesniedzis tehnisko piedāvājumu, kas iekļauj - | Apliecinājumu, ka piedāvājums ir iesniegts par visu iepirkuma priekšmeta apjomu un piedāvājums pilnībā atbilst tehnisko specifikāciju prasībām, līdz ar to pretendents garantē iepirkuma līguma pilnīgu izpildi. |
| Pretendents ir iesniedzis finanšu piedāvājumu, kas iekļauj: | Pretendentam jāiesniedz finanšu piedāvājums, kas noformēts atbilstoši nolikuma 2. pielikumam bez pievienotās vērtības nodokļa. |

1. S**amaksas nosacījumi**

Līgumā summa tiks izmaksāta proporcionāli ikmēneša būvdarbu izpildei. Pēdējais maksājums - 20 dienu laikā pēc pieņemšanas-nodošanas akta parakstīšanas.

1. **Informācijas sniegšana**

Visi jautājumi par iepirkuma priekšmetu un piedāvājumu iesniegšanas kārtību adresējami 2.punktā minētai kontaktpersonai līdz piedāvājuma iesniegšanas termiņa beigām.

1. **Piedāvājumu iesniegšana, vērtēšana un lēmuma pieņemšana**

Piedāvājumus iesniedz, nosūtot uz e-pastu: [iepirkumi@talsi.lv](mailto:iepirkumi@talsi.lv). Piedāvājumi, kas iesniegti pēc publikācijā norādītā termiņa, netiks vērtēti.

**Iestāde:**

* Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
* No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.

1. **Lēmums par cenu aptaujas izbeigšanu bez līguma slēgšanas**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.

**Pielikumi:**

**1.pielikums – Tehniskā specifikācija**

**2.pielikums – Pretendenta piedāvājuma forma;**

Pasūtītāja pārstāvis

Laidzes pagasta pārvaldes vadītāja Marika Grohjacka